OpenLLM-France/wikimedia huggingface dataset:
# Betty Friedan

Betty Friedan, nascuda Betty Naomi Goldstein (Peoria, Illinois, 4 de febrer de 1921 — Washington DC, 4 de febrer de 2006), fou una escriptora americana, coneguda per ser l'autora de The Feminine Mystique, obra de referència del moviment feminista i una destacada activista en la lluita per a la igualtat de gèneres.

## Citacions

* Cap dona té un orgasme per haver deixat brillant el terra de la cuina.
    (en anglès) No woman gets an orgasm from shining the kitchen floor.
* És més fàcil viure a través d’algú altre que ser completament un mateix.
    (en anglès) It is easier to live through someone else than to become complete yourself.
       The Feminine Mystique. Chap. 14. A new life plan for women, 1963.
* L'educació, i només l'educació, ens ha salvat i continuarà salvant-nos.
    (en anglès) Education, and only education, has saved, and can continue to save
       The Feminine Mystique. Chap. 14. A new life plan for women, 1963.
* Qui sap el que siguin capaç de fer les dones quan finalment siguin lliures?
    (en anglès) Who knows what women can be when they are finally free to become themselves?
       The Feminine Mystique. Chap. 14. A new life plan for women, 1963.
* L'home no és l'enemic sinó el company de la víctima. El veritable enemic és la pròpia denigració de les dones.
    (en anglès) Man is not the enemy here, but the fellow victim. The real enemy is women's denigration of themselves,
       «Woman: The Fourth Dimension». Ladies' Home Journal, 1964.
* La vellesa no és la pèrdua de la joventut, sinó una nova etapa d’oportunitats i força.
    (en anglès) Aging is not lost youth but a new stage of opportunity and strength.
       Parade, 20 de març de 1964.
* L'avortament no és un valor en si, és el dret d'escollir, que és un valor essencial.
    (en anglès) Abortion, in itself, is not a value--it is simply the right to chose, which is an essential value.
       Entrevista a Los Angeles Times, 26 d'abril de 1992.

## Referències

* 1 2 3 4 5 6 «Betty Friedan: «No teniu res més a perdre que l'aspiradora»». Catorze.cat [Consulta: 6 febrer 2017].
* ↑ Doward, Jamie «Feminist icon Betty Friedan dies aged 85». The Guardian, (04-02-2006). ISSN: 0261-3077 [Consulta: 6 febrer 2017].
* ↑ Scheer, Robert «Betty Friedan: Beyond the 'Feminine Mystique:' A New Era of Women's Rights». Los Angeles Times, (26 abril 1992-). ISSN: 0458-3035 [Consulta: 6 febrer 2017].

## Enllaços externs

* Betty Friedan Tribute - Bradley University (anglès)
# Bibliotecari

Un bibliotecari, documentalista o bibliotecari-documentalista és una persona que treballa en una biblioteca o unitat d'informació (física o virtual), on es dedica a la gestió de la informació, la seva tria, adquisició, conservació i difusió entre els usuaris.

## Citacions

* Al cap i a la fi, oi que només als bibliotecaris els agrada cercar? A tothom li agrada trobar.
    (en anglès) After all, isn't it true that only librarians like to search? Everyone else likes to find.
       «Cross-Database Search: One-Stop Shopping». Library Journal, 16 d'octubre de 2001. — Roy Tennant

## Referències

* ↑ Tennant, Roy «Cross-Database Search: One-Stop Shopping». Library Journal, (16-10-2001) [Consulta: 18 agost 2020].
# Bicicleta

La bicicleta és un vehicle de propulsió humana que es mou gràcies a la força que es transmet a dues rodes alineades.

## Endevinalles

* De dalt sembla una creu, pel costat unes ulleres, serveix per anar corrents… si no et trenques les costelles.
    (var.) Des de dalt sembla una creu; pel costat, unes ulleres; serveix per anar corrents… si no et trenques les costelles.

## Referències

* ↑ Salvà, 1983.
* ↑ Castellví, 1956.

## Bibliografia

* Castellví, Joan. Cinc-centes endevinalles / recollides, traduïdes, originals i versificades per Joan Castellví Cerdà (en català). 3a edició. Barcelona: Eler, 1956.
* Salvà, Francesc. Recull d'endevinalles. Barcelona: Salvatella, 1983 (Una mica de tot).
# Bette Davis

Bette Davis (Lowell, Massachusetts, 5 d'abril de 1908 — Neuilly-sur-Seine, França, 6 d'octubre de 1989) fou una actriu estatunidenca.

## Citacions

* Hollywood sempre em volia bufona però vaig lluitar pel realisme.
    (en anglès) Hollywood always wanted me to be pretty, but I fought for realism.
* Intenta l'impossible per tal de millorar la teva feina.
    (en anglès) Attempt the impossible in order to improve your work.
* L'èxit només engendra una nova fita.
    (en anglès) Success only breeds a new goal.
* La vellesa no és lloc per covards.
    (en anglès) Old age is no place for sissies.
* Mai estaré per sota del títol.
    (en anglès) I will never be below the title.
* No em prenc seriosament les pel·lícules i qui ho fa és per tenir maldecap.
    (en anglès) I don't take the movies seriously, and anyone who does is in for a headache.
* No em retiraré mentre tingui les meves cames i la meva capsa de maquillatge.
    (en anglès) I will not retire while I've still got my legs and my make-up box.
* Si Hollywood no hagués funcionat, estava preparada per ser la millor secretària del món.
    (en anglès) If Hollywood didn't work out, I was prepared to be the best secretary in the world.
* Vaig ser el Marlon Brando de la meva generació.
    (en anglès) I was the Marlon Brando of my generation.
* Vaig tornar a treballar perquè algú havia de pagar pels queviures.
    (en anglès) I went back to work because someone had to pay for the groceries.

## Referències

* 1 2 3 4 5 6 7 8 9 10 «Quotes». Bette Davis - The Official Web Site. Boston: Bette Davis Foundation. Arxivat de l'original el 1499203897. [Consulta: 13 agost 2012].

## Enllaços externs

* Bette Davis - The Official Web Site (anglès)
# Betxí

Betxí és un municipi del País Valencià situat a la comarca de la Plana Baixa.

## Dites populars

* A Onda la claven fonda. A Betxí la claven amb el florí. A Vila-real la claven que fa mal. I a Borriana la claven com els hi dona la gana.
    (var.) En Onda la claven fonda, en Betxí fins al florí, en Tales fins a les gales, en La Vall pel tall, en Vila-real fins al final, i a Borriana, per on ens dona la gana.
* De Betxí ni dona ni rossí ni casa que siga d'allí.
* Els cul-rojos de Betxí saragüells de mitan cama, en dos quinzets de pa dur passen tota la setmana.
* Sant Antoni de Betxí està dalt de la muntanya; los bajocs de Castelló porten saragüells de pana.

## Frases fetes

* Fer curt com el de Betxí.
          No fer bones previsions.

## Referències

* 1 2 3 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 24 setembre 2024].
* 1 2 3 Sanchis Guarner, Manuel «Locucions tòpiques valencianes» (PDF). Bolletí del diccionari de la llengua catalana: revista de lingüística, folklore i literatura, Vol. XVIII, Núm. 1, (juliol-agost 1936) [Consulta: 25 març 2017].

## Enllaços externs

* Betxí - Lloc web oficial
# Beuda

Beuda és una localitat i municipi de la comarca de la Garrotxa.

## Dites populars

* Els de Beuda sempre cacen.
          Es creu que els de Beuda són caçadors de natura i que no tenen aptituds ni enginy per a cap altre art.
* Ja és anat a can Falgàs.(català antic)
          A la font de Falgàs hi ha la roca Rossoladora (relliscosa). Lo qui hi rossola de ventre i despullat se casa al cap d'un any.
* Més ric que el Noguer de Segaró.
    (var.) Tu seràs la mestressa d'en Noguer de Sagaró i tu sabràs quantes unces caben en un mesuró.(català antic)
    (var.) Tu seràs la pubilla del Noguer de Segueró i tu sabràs quantes unces caben en un sarró.(català antic)
    (var.) Necessitaria la renda d'en Noguer de S'Agaró.
    (var.) Sarró, sarró, fes fermança a en Nogué de Sagaró.(català antic)
    (var.) Si hagés sapigut que el pa i nou era tan bó, encara seria mestressa del Noguer de Sagaró.(català antic)
    (var.) Si voleu saber qui són els més rics d'aquesta terra [...(són el Vilar de sant Boi)...] el Noguer de Segueró i l'Espona de Saderra.
    (var.) Si voleu saber qui són els tres pobres d'esta terra, són: el Vilar de Sant Boi, el Noguer de Sagaró i l'Espona de Saderra.
    (var.) Com a ca'n Noguer (Nohé) de Sagaró, que d'un mànech d'escombra'n van sortir set bales.(català antic)
    (var.) Com a Can Noguer de Segueró, que d'una escombra en van sortir set bales.
          El Noguer de Segueró és una masia monumental, una de les importants de la Garrotxa, de la qual hi ha notícies des de començaments del segle XII.

## Referències

* 1 2 3 4 5 6 7 8 9 10 11 Pijiula, 2012, p. 93-132.
* ↑ Vila i Medinyà, 2010, p. 481-495.

## Bibliografia

* Pijiula, Jordi «Dites, refranys i malnoms dels pobles de la Garrotxa». Annals del Patronat d'Estudis Històrics d'Olot i Comarca, Núm. 23, (2012), pàg. 93-132.
* Vila i Medinyà, Pep «Un recull de modismes empordanesos recollits pel folklorista reusenc Cels Gomis Mestres (Figueres, 1883)». Annals de l'Institut d'Estudis Empordanesos, 41, (2010), pàg. 481-495. DOI: 10.2436/20.8010.01.46.

## Enllaços externs

* l'Ajuntament de Beuda - Lloc web oficial
# Biel Mesquida Amengual

Biel Mesquida Amengual (Castelló de la Plana, País Valencià, 9 de gener de 1947) és un escriptor, poeta i professor universitari mallorquí.

## Citacions

* L'escriptor és un dels grans vivificadors de la llengua. Si només repeteix les paraules velles, no va enlloc.

## Referències

* ↑ Amills; Amela, 2012.

## Bibliografia

* Amills, Roser; Amela, Víctor M. 333 vitamines per l'ànima : una antologia de la saviesa catalana per gaudir de la vida. Valls: Cossetània, 2012. ISBN 9788490340332.
# Bibiana (santa)

Santa Bibiana o Viviana o Vivian o Vibiana (Roma, segle IV — Roma segle IV) fou una verge i màrtir cristiana. Considerada com a santa per l'Església Catòlica, se celebra la seva festivitat el 2 de desembre.

## Dites populars

* Si plou per Santa Bibiana, plou nou setmanes.
* Si plou per Santa Bibiana, plou quaranta dies i una setmana.
* Si plou per Santa Bibiana, plou quaranta dies seguits.

## Referències

* 1 2 3 Amades, 1982, p. 843.

## Bibliografia

* Amades, Joan. Costumari català : el curs de l'any (en català). Vol. V. Tardor. Barcelona: Salvat, 1982. ISBN 84-345-3673-0.
# Benet Rossell i Sanuy

Benet Rossell i Sanuy (Àger, 23 d'octubre de 1937 - Barcelona, 21 d'agost de 2016) fou un artista català.

## Citacions

* A París, me'ls posava a la butxaca de la gavardina, dins d'un mocador, i allà on anava improvisava una exposició individual.
       Frase recollida al catàleg de l'exposició Paral·lel Benet Rossell, 2010.
          Sobre la sèrie Glaçons, unes obres en petit format que Rossell realitzà als anys 70.
* La Galerie Bazarine, situada sota els porxos de la Place des Vosgues, era una galeria especialitzada en dibuix d'humor. […] allà vaig fer la meva primera exposició individual a París. Vaig presentar uns dibuixos que, de tant petits, calia mirar-se'ls amb lupa. Jo els anomenava dibuixos de cec, perquè qualsevol persona que es volgués veure amb detall podia acabar perdent la vista.
       Frase recollida al catàleg de l'exposició Paral·lel Benet Rossell, 2010.
* Pintar per concebre, perquè ara sé, de segur, que penso amb la punta del pinzell.
       Fragment del text Penso amb la punta del pinzell, 2010.

## Citacions sobre Benet Rossell

* Benet Rossell no busca canviar la història de l'art quan hi afegeix els "microgestos" que expliquen el desplegament de la seva obra, però sí intenta fer-la més complexa, més densa.
       Presentació de l'exposició Paral·lel Benet Rossell, 2010. — Bartomeu Marí
* D'alguna manera, podem veure ara que l'aportació més rellevant que Benet Rossell fa a les avantguardes de la segona meitat del segle XX […] és de natura discreta. A força de ser discret, ha corregut el risc de passar desapercebut, de ser confós amb les obligacions que transporten certes convencions locals.
       Presentació de l'exposició Paral·lel Benet Rossell, 2010. — Bartomeu Marí
* L'obra de Benet Rossell és fràgil i s'assenta en la fragilitat amb la mateixa discreció amb què intenta existir en un espai de recepció de l'art difós, on sovint es confonen les obres dels artistes amb els seus comportaments. […] L'obra de Rossell ens interessa avui per la indeterminació que introdueix a l'interior d'un sistema tan propens a buscar regles que proporcionin solidesa i permanència. […] Mirar el treball de Benet Rossell és mirar moltes coses diferents alhora, de vegades incongruents, sempre necessàries i sovint genials.
       Presentació de l'exposició Paral·lel Benet Rossell, 2010. — Bartomeu Marí

## Referències

* ↑ Bonet; 2010, 28.
* ↑ Bonet; 2010, 30.
* ↑ Bonet; 2010, 144.
* 1 2 Bonet; 2010, 7.
* ↑ Bonet; 2010, 8.

## Bibliografia

* Bonet, E. Paral·lel Benet Rossell (en català). Barcelona: MACBA, 2010. ISBN 978-84-92505-41-8.
# Benet XVI

Benet XVI (llatí: Benedictus PP. XVI) (casa natal de Benet XVI i Marktl, 16 d'abril de 1927 - Mater Ecclesiae i Ciutat del Vaticà, 31 de desembre de 2022), nom que adoptà el cardenal Joseph Alois Ratzinger en ésser nomenat papa el 19 d'abril de l'any 2005. Fou papa emèrit de l'Església Catòlica Romana, des del 19 d'abril de 2005 al 28 de febrer de 2013.

## Citacions

* Estimats germans i germanes, després del gran Papa Joan Pau II, els senyors cardenals m'han escollit, un simple i humil treballador de la vinya del Senyor.
    (en italià) Cari fratelli e sorelle, dopo il grande Papa Giovanni Paolo II, i signori cardinali hanno eletto me, un semplice e umile lavoratore nella vigna del Signore.
       Balcó principal de la Basílica Vaticana (Ciutat del Vaticà), 19 d'abril de 2005.

### Declaració de renúncia al Papat (2013)

Recull de Citacions de la declaració de renúncia del papa Benet XVI donat l'11 de febrer de 2013 a la Ciutat del Vaticà:
* Després d'haver examinat davant Déu reiteradament la meva consciència, he arribat a la certesa que, per l'edat avançada, ja no tinc forces per exercir adequadament el ministeri petrí.
    (en italià) Dopo aver ripetutamente esaminato la mia coscienza davanti a Dio, sono pervenuto alla certezza che le mie forze, per l'età avanzata, non sono più adatte per esercitare in modo adeguato il ministero petrino.
* Declaro que renuncio al ministeri de bisbe de Roma, successor de sant Pere, que em va ser confiat per mitjà dels cardenals el 19 d'abril del 2005, de manera que, des del 28 de febrer del 2013, a les 20.00 hores, la seu de Roma, la seu de sant Pere, quedarà vacant i haurà de ser convocat, per mitjà de qui té competències, el conclave per a l'elecció del nou summe pontífex.
    (en italià) Dichiaro di rinunciare al ministero di Vescovo di Roma, Successore di San Pietro, a me affidato per mano dei Cardinali il 19 aprile 2005, in modo che, dal 28 febbraio 2013, alle ore 20,00, la sede di Roma, la sede di San Pietro, sarà vacante e dovrà essere convocato, da coloro a cui compete, il Conclave per l'elezione del nuovo Sommo Pontefice.
* Estimadíssims germans, us dono les gràcies de cor per tot l'amor i el treball amb què heu portat amb mi el pes del meu ministeri, i demano perdó per tots els meus defectes.
    (en italià) Carissimi Fratelli, vi ringrazio di vero cuore per tutto l'amore e il lavoro con cui avete portato con me il peso del mio ministero, e chiedo perdono per tutti i miei difetti.

## Referències

* ↑ Benet XVI. «Benedizione Apostolica "Urbi et Orbi"». Ciutat del Vaticà: Libreria Editrice Vaticana, 2005. [Consulta: 10 març 2013].
* 1 2 3 «"Per l'edat avançada ja no tinc forces per exercir adequadament el ministeri de sant Pere": el text íntegre de la renúncia del Papa». Ara.cat. Barcelona: Ara, 11-02-2013. Arxivat de l'original el 1360818030. [Consulta: 11 març 2013].
# Benet de Núrsia

Sant Bernet (Núrsia?, Úmbria, segle V — Montecassino, Laci, després del 547) fou un abat, fundador de monestirs i organitzador de la vida monàstica a Occident. Venerat com a sant, se celebra la seva festivitat el 21 de març.

## Dites populars

* El cucut, per son dret, ha de cantar per Sant Benet, però ha jurat i rejurat que no cantarà fins a Sant Marc.
* Per Sant Miquel, corre pel cel; per Sant Lluc, cop de truc; per Sant Benet, el gran patec; per Sant Sadurní, la fi.
* Per Sant Josep, el cucut canta tot dret; si no canta per Sant Josep, canta per Sant Benet.
* Per Sant Benet arriba el somniafred i per Sant Macià se'n torna a anar.
* Per Sant Benet cada cucut canta en son indret, i, si no canta, és mort de fred.
* Per Sant Benet canamó o canamet.
* Per Sant Benet el sol toca per les parets.
* Per Sant Benet se sembra el canemet.
* Sant Benet fa cantar el cucut i Sant Pere el fa callar.
* Sant Benet flaons no pot menjar, i Sant Marc no pot dejunar.
* Sant Benet plorós, juliol plujós.
* Sant Benet porta el cucut i Sant Benet se l'enduu.

## Referències

* 1 2 3 4 5 6 7 Amades, 1952, p. 170-174.
* 1 2 Parés i Puntas, 1999.
* 1 2 3 Alcover, Antoni M.; Moll, Francesc de B. «Benet». A: Diccionari català-valencià-balear. Barcelona: IEC, 2002.

## Bibliografia

* Amades, Joan. Costumari català : el curs de l'any. Volum III. Corpus - Primavera. Barcelona: Salvat, 1952.
# Beniardà

Beniardà és un municipi valencià de la comarca de la Marina Baixa.

## Dites populars

* A Beniardà, ni palla ni gra.
* A Beniardà, l'ovella li puja al mardà.
* Els de Beniardà, molta palla i poc gra.
* Ni a Beniardà ho volen.

## Referències

* 1 2 Bertran Calvo, Vicent «Els pobles de la Marina parlen els uns dels altres: gentilicis i renoms» (PDF). Butlletí Interior de la Societat d'Onomàstica, Núm. 94-95, (Octubre 2003), pàg. 62-63 [Consulta: 1556620068].
* 1 2 Parés i Puntas, 1999.

## Bibliografia

* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.

## Enllaços externs

* Web oficial de l'Ajuntament de Beniardà
# Benassal

Benassal és un municipi valencià de la comarca de l'Alt Maestrat.

## Dites populars

* D'Ares a Benassal tot és roca i carrascal.
    (var.) D'Ares a Benassal tot és roca i carrascal, i el perill sempre és igual.
* En Benassal, borraes i gallardos.
* En Benassal, tallen la cua als que hi van.
* Entre Culla i Benassal han plantat una figuera, enc estan les figues verdes i ja amaneix la cistella.

## Referències

* 1 2 3 4 5 Parés i Puntas, 1999, p. 475-524.

## Bibliografia

* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.

## Enllaços externs

* Ajuntament de Benassal
# Benazir Bhutto

Benazir Bhutto (Karāchi, 21 de juny de 1953 — Rāwalpindi, 27 de desembre de 2007) fou una política pakistanesa.

## Citacions

* Pots empresonar un home, però no una idea. Pots exiliar un home però no una idea. Pots matar un home, però no una idea.
    (en anglès) You can imprison a man, but not an idea. You can exile a man, but not an idea. You can kill a man, but not an idea.
* Cada dictador utilitza la religió com a suport per mantenir-se en el poder.
    (en anglès) Every dictator uses religion as a prop to keep himself in power.
       Entrevista al programa 60 Minutes (CBS), 8 d'agost de 1986.
* La democràcia necessita suport i el millor suport a la democràcia prové d'altres democràcies.
    (en anglès) Democracy needs support and the best support for democracy comes from other democracies.
       Discurs a la Universitat de Harvard, 1989.

### Atribuïdes

* La democràcia és la millor revenja.
    (en anglès) Democracy is the best revenge.
          Frase atribuïda a Benazir Bhutto pel Washington Post l'11 de juny de 1989, i citada pel seu fill Bilawal Bhutto Zardari, després del seu assassinat.

## Referències

* ↑ Khurana, Simran. «Benazir Bhutto Quotes». About Education. Arxivat de l'original el 1441543456. [Consulta: 20 setembre 2015].
* 1 2 Ratcliffe, Susan (ed.). Oxford Essential Quotations (en anglès). Oxford University Press, 2014 [Consulta: 12 octubre 2024].
* ↑ «Benazir Bhutto in her own words». BBC News, 2007-. Arxivat de l'original el 1457504611. [Consulta: 21 setembre 2016].
# Beneixida

Beneixida és un municipi del País Valencià, a la comarca de la Ribera Alta.

## Dites populars

* Beneixida i Alcàntera, Càrcel i Cotes, són les quatre províncies de les granotes.
* En Beneixida ans d'entrar busca l'eixida.
* En Beneixida entra el galgo i en Alcàntera el xarnego, en Càrcel maten la llebre i en Cotes fan el caldero.
* En Beneixida entra el riu, en Alcàntera no pot, en Càrcel s'enduu les cases, i en Cotes, fa el borinot.

## Referències

* ↑ Sanchis Guarner, 1983, p. 123, Vol. 5. Sector central interior.
* ↑ Sanchis Guarner, 1983, p. 126, Vol. 5. Sector central interior.
* ↑ Sanchis Guarner, 1983, p. 124, Vol. 5. Sector central interior.
* ↑ Sanchis Guarner, 1983, p. 123-124, Vol. 5. Sector central interior.

## Bibliografia

* Sanchis Guarner, Manuel. Els pobles valencians parlen els uns dels altres. València: Eliseu Climent, 1983. ISBN 8475020674.

## Enllaços externs

* l'Ajuntament de Beneixida - Lloc web oficial
# Benafigos

Benafigos és un municipi valencià de la comarca de l’Alt Maestrat

## Dites populars

* A Culla són cullerans i a Benafigos panolla, ai dellà el pla de les Vinyes, ¡viva la gent de l’embrolla!
* Al poble de Benafigos jo ja no vullc tornar més, perque no tenen rellonge, no sé mai quina hora és.
* Benafigos té una rata i la farten de segó; calla, calla, Benafigos, que tens molt poca raó.
* Socarrats de Benafigos, ja podeu baixá al bancal, que els pinxos de Vistabella vos foten el Carrascal.

## Referències

* 1 2 Moll, Francesc de B. (director) «Bolletí del diccionari de la llengua catalana» (PDF). Revista de lingüística, folklore i literatura, Vol. XVIII, Núm. 1, (1936).
* 1 2 Sanchis Guarner, 1983, p. 93, Vol. 2. Sector septentrional.

## Bibliografia

* Sanchis Guarner, Manuel. Els pobles valencians parlen els uns dels altres. València: Eliseu Climent, 1983. ISBN 8475020674.

## Enllaços externs

* l'Ajuntament de Benafigos - Lloc web oficial
# Benaguasil

Benaguasil és un municipi del Camp de Túria, al País Valencià.

## Dites populars

* Benaguasil, gent de fusil; de Benissanó, gent de canó; i l'Eliana gent de campana.
* Benaguasil, gent de fusil, per mitja figa maten un civil.
* Benaguasil, gent de fusil. -I de bitllets de mil.
* Diuen que Llíria és la glòria i Benguasil el cel, que la Pobla és purgatori i Benissanó l'infern.
* En Llíria són uns fartons que es mengen la cansalada, i en Benaguasil, la cotna, perquè és gent desfargalada.
* En València s'usa el topo, en Benaguasil, rodets, en Manises caragols, i en Alaquàs, perolets.
          Els tres primers són maneres diferents de pentinar-se les dones.
* En Vilamarxant, flatosos, en Riba-roja, esquerres, en Llíria, culipardalts, i en Benaguasil, figuers.
          Són els malnoms dels respectius habitants d'aquests pobles.

## Referències

* 1 2 3 4 Sanchis Guarner, 1983, p. 24, Vol. 5. Sector central interior.
* 1 2 3 Sanchis Guarner, 1983, p. 25, Vol. 5. Sector central interior.

## Bibliografia

* Sanchis Guarner, Manuel. Els pobles valencians parlen els uns dels altres. València: Eliseu Climent, 1983. ISBN 8475020674.

## Enllaços externs

* l'Ajuntament de Benaguasil - Lloc web oficial